Diari Oficial de la Generalitat Valenciana


Sumari del DOGV 2416, del 29-12-1994 (1994/833404)

ORDRE de 27 d'octubre de 1994, de la Conselleria d'Educació i Ciència per la qual es modifica l'autorització a determinats centres docents privats per canvi de titularitat.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/27/(4)/dof/vci/html**

### Dades del document

Número de DOGV
:   2416

Data del DOGV
:   29-12-1994

Secció del DOGV
:   DISPOSICIONS GENERALS

Número del document
:   1994/833404


Data del document
:   27-10-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 27 d'octubre de 1994, de la Conselleria d'Educació i Ciència per la qual es modifica l'autorització a determinats centres docents privats per canvi de titularitat.   
Vistos els expedients incoats a instància dels titulars dels centres docents privats que s'allisten en l'annex, per les quals sol·liciten la modificació de l'autorització, per canvi de titularitat dels centres.  
Atès que en cada expedient s'ha aportat un document públic atorgat davant notari on es fan constar la cessió i acceptació de la titularitat, i també la subrogació del nou titular en tots els drets i obligacions que el centre puga tenir contrets amb la Conselleria d'Educació i Ciència.  
Atès que els nous titulars declaren no trobar-se en cap dels supòsits esmentats en l'article 3r. del Reial Decret 332/1992, de 3 d'abril, que els impediria ser titulars de centres docents privats.  
Atès que els expedients han sigut tramitats per les direccions territorials corresponents i que aquestes, a la vista dels informes favorables de la Unitat d'Inspecció Educativa, eleven propostes favorables al que es sol·licita.  
Vistos el Reial Decret 332/1992, de 3 d'abril, (BOE de 9 d'abril) sobre autoritzacions de centres docents privats, l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de gener de 1993), sobre procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol, del Consell de la Generalitat Valenciana pel qual es crea el Registre de Centres Docents de la Comunitat Valenciana.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Modificar l'autorització, per canvi de titularitat, dels centres docents privats que s'esmenten en l'annex, en els termes que s'hi especifiquen.  
Segon  
D'acord amb el que es disposa a l'apartat vint-i-tres de l'Ordre de 29 de desembre de 1992, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat, introduint-hi les modificacions que per aquesta ordre s'acorden. A tal fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a que fa referència aquesta ordre.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-la prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 27 d'octubre de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Centre: Institución Gadea  
Codi: 23638451  
Domicili: carrer de Dénia, 39  
Província: València  
Localitat: València  
Titular que cedeix el centre: Andrés Gadea Martí  
Nova titularitat: Institución Gadea, SL  
Centre concertat al que s'actualitzará d'ofici el document administratiu de concert educatiu: Institución Gadea  
Centre: Entrenaranjos  
Codi: 93917160  
Domicili: avinguda del Túria, s/n  
Província: València  
Localitat: Riba-roja de Túria  
Titular que cedeix el centre: Rafael Arias Pérez  
Nova titularitat: Arias Cooperativa Valenciana.


Còpia Permalink ELI